CELEX: 32015R1727
Language: bg
Date: 2015-09-28 00:00:00
Title: Регламент за изпълнение (ЕС) 2015/1727 на Комисията от 28 септември 2015 година за одобряване на 5-хлоро-2-(4-хлорофенокси)фенол като съществуващо активно вещество за използване в биоциди за продуктови типове 1, 2 и 4 (Текст от значение за ЕИП)

29.9.2015   
            
            
               BG
            
            
               Официален вестник на Европейския съюз
            
            
               L 252/17
            
         РЕГЛАМЕНТ ЗА ИЗПЪЛНЕНИЕ (ЕС) 2015/1727 НА КОМИСИЯТА
   от 28 септември 2015 година
   за одобряване на 5-хлоро-2-(4-хлорофенокси)фенол като съществуващо активно вещество за използване в биоциди за продуктови типове 1, 2 и 4
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които трябва да бъдат оценени с оглед на евентуалното им одобряване за използване в биоциди. В посочения списък е включен 5-хлоро-2-(4-хлорофенокси)фенол.
            
         
               (2)
            
            
               На 5-хлоро-2-(4-хлорофенокси)фенол е направена оценка в съответствие с член 16, параграф 2 от Директива 98/8/ЕО на Европейския парламент и на Съвета (3) за използване в продуктов тип 1 — биоциди за човешка хигиена, продуктов тип 2 — дезинфектанти за обществена зона и за зони за обществено здраве и други биоциди и продуктов тип 4 — дезинфектанти на области за хранене, определени в приложение V към посочената директива и отговарящи съответно на продуктови типове 1, 2 и 4 съгласно определенията в приложение V към Регламент (ЕС) № 528/2012.
            
         
               (3)
            
            
               За оценяващ компетентен орган беше определена Австрия и в съответствие с член 14, параграфи 4 и 6 от Регламент (ЕО) № 1451/2007 на Комисията (4) на 13 февруари 2013 г. тя представи на Комисията докладите за оценка, заедно със своите препоръки.
            
         
               (4)
            
            
               В съответствие с член 7, параграф 1, буква б) от Делегиран регламент (ЕС) № 1062/2014 на 4 декември 2014 г. Комитетът по биоцидите изготви становищата на Европейската агенция по химикали, като взе предвид заключенията на оценяващия компетентен орган.
            
         
               (5)
            
            
               Съгласно тези становища може да се очаква, че биоцидите, използвани за продуктови типове 1, 2 и 4 и съдържащи 5-хлоро-2-(4-хлорофенокси)фенол, отговарят на изискванията на член 5 от Директива 98/8/ЕО, в случай че са спазени определени условия по отношение на използването му.
            
         
               (6)
            
            
               Поради това е целесъобразно 5-хлоро-2-(4-хлорофенокси)фенол да бъде одобрен за използване в биоциди за продуктови типове 1, 2 и 4 при спазването на определени спецификации и условия.
            
         
               (7)
            
            
               Заключението от становищата е, че 5-хлоро-2-(4-хлорофенокси)фенол отговаря на критериите за много биоакумулиращо (vB) и токсично (Т) вещество в съответствие с приложение XIII към Регламент (ЕО) № 1907/2006 на Европейския парламент и на Съвета (5).
            
         
               (8)
            
            
               Тъй като по смисъла на член 90, параграф 2 от Регламент (ЕС) № 528/2012 веществата, за които оценяването от страна на държавите членки е приключило на 1 септември 2013 г., следва да бъдат одобрявани в съответствие с Директива 98/8/ЕО, периодът на одобрението следва да бъде 10 години, в съответствие с практиката, установена съгласно Директива 98/8/ЕО.
            
         
               (9)
            
            
               По смисъла на член 23 от Регламент (ЕС) № 528/2012 обаче 5-хлоро-2-(4-хлорофенокси)фенолът отговаря на условията по член 10, параграф 1, буква г) от посочения регламент и поради това следва да се счита за кандидат за заместване.
            
         
               (10)
            
            
               Що се отнася до употребата в продуктов тип 4, в оценката не беше разгледано включването на биоциди, съдържащи 5-хлоро-2-(4-хлорофенокси)фенол, в материали и предмети, предназначени за пряк или непряк контакт с храни по смисъла на Регламент (ЕО) № 1935/2004 на Европейския парламент и на Съвета (6). За такива материали може да се наложи установяването на конкретни допустими граници за миграция в храните, както е посочено в член 5, параграф 1, буква д) от Регламент (ЕО) № 1935/2004. Поради това одобрението следва да не обхваща такава употреба, освен ако Комисията е определила такива допустими граници или в съответствие с посочения регламент е било установено, че такива допустими граници не са необходими.
            
         
               (11)
            
            
               Тъй като 5-хлоро-2-(4-хлорофенокси)фенолът отговаря на критериите за много биоакумулиращо (vB) вещество, третираните изделия, третирани със или включващи 5-хлоро-2-(4-хлорофенокси)фенол, следва да бъдат етикетирани по подходящ начин при пускането им на пазара.
            
         
               (12)
            
            
               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
            
         
               (13)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   5-хлоро-2-(4-хлорофенокси)фенолът се одобрява като активно вещество за използване в биоциди за продуктови типове 1, 2 и 4 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 септември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
   
      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
   
      (4)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).
   
      (5)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).
   
      (6)  Регламент (ЕО) № 1935/2004 на Европейския парламент и на Съвета от 27 октомври 2004 г. относно материалите и предметите, предназначени за контакт с храни, и за отмяна на Директиви 80/590/ЕИО и 89/109/ЕИО (ОВ L 338, 13.11.2004 г., стр. 4).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Дата на изтичане на одобрението
               
               
                  Продуктов тип
               
               
                  Специални условия
               
            
                  5-хлоро-2-(4-хлорофенокси)фенол
               
               
                  Наименование по IUPAC:
                  5-хлоро-2-(4-хлорофенокси)фенол
                  ЕО №: 429-290-0
                  CAS №: 3380-30-1
               
               
                  995 g/kg
               
               
                  1 декември 2016 г.
               
               
                  30 ноември 2026 г.
               
               
                  1
               
               
                  5-хлоро-2-(4-хлорофенокси)фенолът се счита за кандидат за замяна в съответствие с член 10, параграф 1, буква г) от Регламент (ЕС) № 528/2012.
                  При оценката на продукта трябва да се обръща особено внимание на експозициите, рисковете и ефикасността, които са свързани с всякакви видове употреба, обхванати от заявление за издаване на разрешение, но не са разгледани в оценката, на равнището на Съюза, на риска от употребата на активното вещество.
                  Пускането на пазара на третирани изделия се извършва при изпълнение на следното условие:
                  лицето, носещо отговорност за пускането на пазара на третирано изделие, третирано със или включващо 5-хлоро-2-(4-хлорофенокси)фенол, следва да гарантира, че върху етикета на третираното изделие е посочена информацията, изброена в член 58, параграф 3, втора алинея от Регламент (ЕС) № 528/2012.
               
            
                  2
               
               
                  5-хлоро-2-(4-хлорофенокси)фенолът се счита за кандидат за замяна в съответствие с член 10, параграф 1, буква г) от Регламент (ЕС) № 528/2012.
                  При оценката на продукта трябва да се обръща особено внимание на експозициите, рисковете и ефикасността, които са свързани с всякакви видове употреба, обхванати от заявление за издаване на разрешение, но не са разгледани в оценката, на равнището на Съюза, на риска от употребата на активното вещество.
                  Разрешения за биоциди се издават при изпълнение на следното условие:
                  За професионални потребители трябва да бъдат въведени процедури за безопасна работа и подходящи организационни мерки. Продуктите трябва да се използват с подходящо лично предпазно средство когато експозицията не може да бъде намалена до приемливо равнище с други средства.
                  Пускането на пазара на третирани изделия се извършва при изпълнение на следното условие:
                  лицето, носещо отговорност за пускането на пазара на третирано изделие, третирано със или включващо 5-хлоро-2-(4-хлорофенокси)фенол, следва да гарантира, че върху етикета на третираното изделие е посочена информацията, изброена в член 58, параграф 3, втора алинея от Регламент (ЕС) № 528/2012.
               
            
                  4
               
               
                  5-хлоро-2-(4-хлорофенокси)фенолът се счита за кандидат за замяна в съответствие с член 10, параграф 1, буква г) от Регламент (ЕС) № 528/2012.
                  При оценката на продукта трябва да се обръща особено внимание на експозициите, рисковете и ефикасността, които са свързани с всякакви видове употреба, обхванати от заявление за издаване на разрешение, но не са разгледани в оценката, на равнището на Съюза, на риска от употребата на активното вещество.
                  Разрешения за биоциди се издават при изпълнение на следните условия:
                  
                              1)
                           
                           
                              За продукти, които могат да доведат до наличието на остатъчни вещества в храни или фуражи, се проверява необходимостта от определяне на нови или изменяне на съществуващите максимално допустими граници на остатъчните вещества (МДГОВ) в съответствие с Регламент (ЕО) № 470/2009 на Европейския парламент и на Съвета (2) или Регламент (ЕО) № 396/2005 на Европейския парламент и на Съвета (3), като се предприемат всички подходящи мерки за ограничаване на риска, за да се гарантира, че приложимите МДГОВ няма да бъдат превишени.
                           
                        
                              2)
                           
                           
                              Не се включват продукти в материали и предмети, предназначени за контакт с храни по смисъла на член 1, параграф 1 от Регламент (ЕО) № 1935/2004, освен ако Комисията е определила специфични граници за миграцията на 5-хлоро-2-(4-хлорофенокси)фенола в храни, или ако в съответствие с посочения регламент е било установено, че такива граници не са необходими.
                           
                        Пускането на пазара на третирани изделия се извършва при изпълнение на следното условие:
                  лицето, носещо отговорност за пускането на пазара на третирано изделие, третирано със или включващо 5-хлоро-2-(4-хлорофенокси)фенол, следва да гарантира, че върху етикета на третираното изделие е посочена информацията, изброена в член 58, параграф 3, втора алинея от Регламент (ЕС) № 528/2012.
               
            
         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 16, параграф 2 от Директива 98/8/ЕО. Активното вещество в пуснатия на пазара продукт може да бъде със същата или с различна чистота, ако е доказана техническата му равностойност с оцененото активно вещество.
      
         (2)  Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (ОВ L 152, 16.6.2009 г., стр. 11).
      
         (3)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).